ບົດສອນ

**ບົດທີ 3: ການສ້າງເກນການໃຫ້ຄະແນນຣູບຣິກ**

|  |  |  |
| --- | --- | --- |
| ວິຊາ: ການວັດ ແລະ ປະເມີນຜົນ | ໂມດູນ: ການວັດ ແລະ ປະເມີນຜົນ | ເວລາ 2 ຊົ່ວໂມງ |
| ຫົວຂໍ້ 1 ການສ້າງເກນການໃຫ້ຄະແນນຣູບຣິກ | ຫົວຂໍ້ຍ່ອຍ 1: **ຄວາມໝາຍຂອງຣູບຣິກ**  ຫົວຂໍ້ຍ່ອຍ 2 : ປະເພດຂອງຣູບຣິກ  ຫົວຂໍ້ຍ່ອຍ 3 : ຂັ້ນສ້າງເກນການໃຫ້  ຄະແນນຣູບຣິກ | ຜົນສຳເລັດດ້ານການຮຽນຮູ້-ໃນຕອນທ້າຍຂອງບົດຮຽນນີ້, ນັກສຶກສາຄູຈະສາມາດ:   * ບອກຄວາມໝາຍຂອງເກນໃຫ້ຄະແນນ * ບອກປະເພດຂອງຣູບຣິກ * ອະທິບາຍການສ້າງເກນການໃຫ້ຄະແນນຣູບຣິກ |
| **ແຫຼ່ງຊັບພະຍາກອນ** | | **ການປະເມີນ** |
| -ປຶ້ມແບບຮຽນ | | -ການສັງເກດຈາກການສົນທະນາແລກປ່ຽນຂອງນັກສຶກສາຄູແລະ ຄູສອນ  -ສົນທະນາກັນໜົດຫ້ອງກ່ຽວກັບຄຳຖາມທີ່ຄູຖາມໄປກວດກາເບິ່ງຄວາມເຂົ້າໃຈ  -ສະຫຼຸບສັງລວມດ້ວຍ ບົດຮຽນທີ່ຮຽນມາ. |
| **ກິດຈະກຳກະຕຸ້ນ ( 5 ນາທີ )** | | |
| ກິດຈະກຳຄູ:  ຄູຕັ້ງຄຳຖາມ ແລ້ວໃຫ້ນັກຮຽນຕອບ  -ຄຳຖາມ:  1.ໃນຫຼັກສູດສະບັບປັບປຸງໃໝ່ສຳລັບຫຼັກສູດສອນປະຖົມສ່ວນຫຼາຍເຂົານຳໃຊ້ເຄື່ອງມືການປະເມີນ  ແບບໃດ?  ຄູ ແລະ ນັກສຶກສາພາກັນສະຫຼຸບຄຳຕອບ  ເຄື່ອງມືການປະເມີນແບບຣູບຣິກ | | |
| **ກິດຈະກຳການຮຽນ-ການສອນ** | | |
| **ການນຳເຂົ້າສູ່ບົດຮຽນ ( 5 ນາທີ )**  ກິດຈະກຳຄູ  ຄູຕັ້ງຄຳຖາມ: ມື້ນີ້ເຮົາຮຽນກ່ຽວກັບຫົວຂໍ້ຫຍັງ ?  (**ການສ້າງເກນການໃຫ້ຄະແນນຣູບຣິກ** )  **ຂັ້ນສອນ ( ເວລາ 30 ນາທີ )**  **1. ຄວາມໝາຍຂອງເກນການໃຫ້ຄະແນນ**   1. ຣູບຣິກໝາຍເຖິງຫຍັງ ? 2. ຣູບຣິກມີຄວາມສຳຄັນແນວໃດ ? 3. ລັກສະນະຂອງຣູບຣິກທີ່ດີແມ່ນແນວໃດ ?  * ຄູເອີ້ນນັກສຶກສາລຸກຕອບຈັກ 1-3 ຄົນ * ນັກສຶກສາລຸກຕອບຖືກຄູຍ້ອງຍ້ອງຊົມເຊີຍ * ນັກສຶກສາຕອບຜິດຄູແນະນຳຕື່ມ * ຄູ ແລະ ນັກຮຽນພາກັນສະຫຼຸບບົດຮຽນ   **ສະຫຼຸບ**   1. ເຄື່ອງມືໃຫ້ຄະແນນຊະນິດໜຶ່ງເພື່ອວັດຂະບວນການຮຽນຮູ້ຂອງນັກຮຽນໂດຍອີງໃສ່ມາດຕະຖານ ຫຼື ເກນ ທີ່ຖືກກຳນົດໄວ້ລ່ວງໜ້າ. 2. -ການຕັດສິນໃຫ້ຄະແນນມີຄວາມທ່ຽງຕົງ ແລະ ຍຸດທິທຳ.   -ຊ່ວຍໃຫ້ຄູສາມາດຕັ້ງຄວາມຄາດຫວັງກັບການປະຕິບັດກິດຈະກຳຂອງນັກຮຽນໄດ້ຢ່າງຊັດເຈນ.  -ຊ່ວຍໃຫ້ນັກຮຽນສາມາດປັບປຸງຄວາມຜິດພາດຂອງຕົນເອງ ແລະ ຜູ້ອື່ນ.   1. -ມີຄວາມສອດຄ່ອງກັບຈຸດປະສົງ   -ຈຳແນກການປະຕິບັດຢ່າງທ່ຽງຕົງ  -ແຕ່ລະຕົວບໍ່ມີການລວມເກນການໃຫ້ຄະແນນ  -ວິເຄາະກິດຈະກຳໄດ້ຢ່າງລະອຽດ  -ພາສາທີ່ໃຊ້ອະທິບາຍຈຳແນກກິດຈະກຳຢ່າງຊັດເຈນ  -ສາມາດຕັດສິນຜົນຂອງກິດຈະກຳໄດ້ຢ່າງຖືກຕ້ອງ  **2.ປະເພດຂອງເກນການໃຫ້ຄະແນນ ຣູບຣິກ**  **ກິດຈະກຳ 2( ເວລາ 10 ນາທີ )**   * ຄູຕັ້ງຖາມໃຫ້ນັກສຶກສາຕອບ   ຄຳຖາມ:  1.ເກນການໃຫ້ຄະແນນຣູບຣິກມີຈັກປະເພດ ?   * ຄູເອີ້ນນັກສຶກສາລຸກຕອບຈັກ 1-3 ຄົນ * ນັກສຶກສາລຸກຕອບຖືກຄູຍ້ອງຍ້ອງຊົມເຊີຍ * ນັກສຶກສາຕອບຜິດຄູແນະນຳຕື່ມ * ຄູ ແລະ ນັກຮຽນພາກັນສະຫຼຸບບົດຮຽນ   ມີສອງປະເພດຄື: ເກນການໃຫ້ຄະແນນໂດຍພາບລວມ ແລະ ເກນການໃຫ້ຄະແນນແບບຈຳແນກສິ່ງປະເມີນອອກເປັນຂໍ້ຍ່ອຍ.  **3.ການສ້າງເກນການໃຫ້ຄະແນນຣູບຣິກ**  **ກິດຈະກຳ 3 ( ເວລາ 40 ນາທີ** )   * ຄູຕັ້ງຖາມໃຫ້ນັກສຶກສາຕອບ   ຄຳຖາມ:   1. ຂັ້ນຕອນການສ້າງເກນການໃຫ້ຄະແນນຣູບຣິກຈັກຂັ້ນຕອນ ຄື ຂັ້ນຕອນໃດແດ່ ?  * ຄູເອີ້ນນັກສຶກສາລຸກຕອບຈັກ 1-3 ຄົນ * ນັກສຶກສາລຸກຕອບຖືກຄູຍ້ອງຍ້ອງຊົມເຊີຍ * ນັກສຶກສາຕອບຜິດຄູແນະນຳຕື່ມ * ຄູ ແລະ ນັກຮຽນພາກັນສະຫຼຸບບົດຮຽນ   **ສະຫຼຸບ ແລະ ປະເມີນ ( 10ນາທີ )**  -ບອກນັກສຶກສາຄູສະຫຼຸບສິ່ງທີ່ເຂົາເຈົ້າໄດ້ຮຽນຮູ້ໃນ 1-2 ປະໂຫຍກ ແລະບັນທຶກໄວ້ໃນປຶ້ມບັນທຶກຂອງເຂົາເຈົ້າ. | | |

ວັນທີ............................. ວັນທີ..........................

ສາຍຄູປະຖົມ ຄູສອນປະຈໍາວິຊາ

ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຜູ້ຊ່ວຍອາຈານຈັນທະວີໄຊ ແຫວນພະຈັນວິຊາສອນ ການວັດ ແລະ ປະເມີນຜົນ ລະບົບ 12+4 ສາຍປະຖົມ ປີທີ 3

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ເນື້ອໃນ / ຫົວຂໍ້ | ຈຸດປະສົງຂອງເນື້ອໃນ | ລະດັບພຶດຕິກຳ | | | | | | ລວມ |
| ຄວາມຮູ້  ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການປະເມີນ | ການປະດິດ  ສ້າງ |
| ບົດທີ 3  ການສ້າງເກນການໃຫ້ຄະແນນຣູບຣິກ   1. ຄວາມໝາຍຂອງຣູບຣິກ 2. ປະເພດຂອງຣູບຣິກ 3. ການສ້າງເກນການໃຫ້ຄະແນນ     ລວມ | ບອກຄວາມໝາຍຂອງເກນໃຫ້ຄະແນນ  ບອກປະເພດຂອງຣູບຣິກ  ບອກການສ້າງເກນການໃຫ້ຄະແນນ | 2  1  2 |  |  |  |  |  | 2  1  2  5 |

ບົດທົດສອບ

ວິຊາ: ການວັດ ແລະ ປະເມີນຜົນ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຄຳຕອບທີ່ເຫັນວ່າຖືກຕ້ອງທີ່ສຸດພຽງຂໍ້ດຽວ

1. ຂໍ້ໃດໝາຍເຖິງເກນການໃຫ້ຄະແນນ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ)

ກ. ເຄື່ອງມືໃຫ້ຄະແນນຊະນິດໜຶ່ງເພື່ອວັດຂະບວນການຮຽນຮູ້ຂອງນັກຮຽນໂດຍອີງໃສ່ມາດຕະຖານ ຫຼື

ເກນ ທີ່ຖືກກຳນົດໄວ້ລ່ວງໜ້າ. √

ຂ. ເຄື່ອງມືການໃຫ້ຄະແນນຊະນິດໜຶ່ງ ເພື່ອວັດຂະບວນການຮຽນຮູ້ຂອງນັກຮຽນໂດຍອີງໃສ່ມາດຕະຖານ

ຄ. ເຄື່ອງມືການໃຫ້ຄະແນນເພື່ອບອກເຖິງຄຸນນະພາບຂອງງານ

ງ. ເຄື່ອງມືການໃຫ້ຄະແນນຂອງຄູ

1. ຂໍ້ໃດໝາຍເຖິງຄວາມສຳຄັນຂອງເກນການໃຫ້ຄະແນນ ?

( ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ຊ່ວຍໃຫ້ນັກຮຽນມີການປັບປຸງວຽກງານຂອງຕົນເອງ

ຂ. ຊ່ວຍໃຫ້ນັກຮຽນຮູ້ບົດຕົນເອງມີຄວາມຜິດພາດບ່ອນໃດ

ຄ. ຊ່ວຍໃຫ້ນັກຮຽນປັບປຸງບົດຂອງໜູ່ເພື່ອນຜິດພາດບ່ອນໃດ

ງ. ຊ່ວຍໃຫ້ນັກຮຽນສາມາດປັບປຸງຄວາມຜິດພາດຂອງຕົນເອງ ແລະ ຜູ່ອື່ນ √

3. ເກນການໃຫ້ຄະແນນທີ່ດີມີລັກສະນະແນວໃດ ?

( ຄວາມຮູ້-ຄວາມຈື່ຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບລະດັບຄາດໝາຍ )

ກ. ວິເຄາະກິດຈະກຳບໍ່ໄດ້ດີ

ຂ. ວິເຄາະກິດຈະກຳໄດ້ຢ່າງລະອຽດ √

ຄ. ວິເຄາະກີດຈະກຳໄດ້ຢ່າງປານກາງ

ງ. ວິເຄາະກິດຈະກຳໄດ້ຢ່າງໜ້ອຍດຽວ

4. ແບບເກນການໃຫ້ຄະແນນກົງກັບແບບໃດ ?

( ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. 2 ແບບ √ ຂ. 3 ແບບ ຄ. 4 ແບບ ງ. 5 ແບບ

5.ຄູຜູ້ສອນຝຶກສ້າງເກນການປະເມີນເລື້ອຍໆມັກຈະໄດ້ເກນຫຍັງ?

(ຄວາມຮູ້-ຄວາມຈື່ຈຳ-ຄວາມຮູ້ໃນວິທີການປະຕິບັດ-ຄວາມຮູ້ກ່ຽວກັບລຳດັບຂັ້ນ ແລະ ທ່າອ່ຽງ)

ກ. ເກນການປະເມີນແຕ່ລະວິຊາ

ຂ. ເກນການປະເມີນແຕ່ລະຫົວຂໍ້

ຄ. ເກນການປະເມີນທີ່ມີຄຸນະພາບ √

ງ. ເກນການປະເມີນທີ່ໃຊ້ໄດ້